Si t'apassiona el món de les noves tecnologies i les aplicacions mòbils, ara tens l'oportunitat d'ampliar els teus coneixements en el desenvolupament de jocs i aplicacions per a les plataformes mòbils.
Si tens formació universitària, el màster universitari en Aplicacions Mòbils i Jocs/Mobile applications and Games et proposa una formació dissenyada i impartida per la Universitat de Vic-Universitat Central de Catalunya.
Màster oficial de dos anys que té per objectiu formar professionals capaços de dissenyar nous projectes de TIC i d'avaluar els sectors tradicionals (petites i mitjanes empreses i autoritats) sobre l'accés i la plena utilització d'aquestes eines.
S'ofereix l'opció d'especialitzar-se en dues àrees: serveis i xarxes de telecomunicacions i polítiques de telecomunicacions i gestió empresarial.
El màster en Aplicacions i Tecnologies per als Sistemes Aeris no Tripulats (Drons) ofereix entrenament especialitzat en les aplicacions dels vehicles aeris no tripulats (UAV) o drons, i inclou aspectes tècnics, com plataformes i instruments, i aspectes econòmics i legals, com les regulacions i les oportunitats comercials.
El màster en Arquitectura es dissenya per tal de completar la formació de qualitat obtinguda al grau amb la maduresa pròpia i necessària per a l'exercici professional, que demana un alt nivell d'integració i capacitat d'innovació, i aprofundeix en el projecte, la tecnologia i l'urbanisme.
El màster habilita l'estudiant per a l'exercici de la professió regulada d'arquitecte.
Està enfocat cap a la interdisciplinarietat de les diferents matèries i en reforça el coneixement transversal.
La majoria de les assignatures presenten un format amb grups de taller, on les activitats cooperatives són clau per al desenvolupament d'un raonament crític adequat de cada matèria.
Aspectes com la vinculació territorial, la sostenibilitat o l'impacte social, entre d'altres, són qüestions necessàries per fomentar i incidir en el paper de l'arquitecte en la nostra societat, en la recerca d'un entorn més humà i d'una millor qualitat de vida.
Presenta tres línies d'especialització: Teoria i Projecte, Urbanisme i Tecnologia.
El màster en Arquitectura habilita per a l'exercici de la professió regulada d'arquitecte a tot l'Estat.
Interpreta l'habilitació com una oportunitat per experimentar la responsabilitat de l'arquitecte des de la tutela del món acadèmic, la responsabilitat tècnica sobre el projecte, però també la responsabilitat social, econòmica i política pròpia de qualsevol feina desenvolupada per la universitat pública.
El màster tracta sempre amb casos reals proporcionats per diferents institucions mitjançant conveni.
Els projectes desenvolupats parteixen d'un procés d'investigació assentat en un territori que es relaciona amb la interacció real amb els seus veïns tècnics de l'administració i agents socials.
La tecnologia actua com a eix transversal de les tres línies de treball que ofereix el màster: hàbitat, patrimoni i ciutat.
Hàbitat és un recorregut per l'arquitectura des de l'ús i l'activitat amb capacitat de modular la vida que acull i millorar-ne les condicions.
Patrimoni atén la memòria i el valor cultural de l'arquitectura entesa com a terreny actiu de proposta, sobre un suport tècnic específic.
Ciutat centra el focus i l'escala de treball en el projecte urbà i les estratègies de desenvolupament i transformació de la metròpoli.
El màster en Arquitectura habilita per a l'exercici de la professió d'arquitecte.
El màster esdevé un espai que permet als alumnes obtenir els coneixements necessaris per a l'exercici d'aquesta professió, així com conèixer els mètodes d'investigació i preparació de projectes de construcció, exercitar-se en la creació de projectes arquitectònics que compleixin alhora les exigències estètiques i tècniques i els requisits dels usuaris, i comprendre la professió d'arquitecte i la seva funció en la societat.
El màster universitari en Arquitectura Biodigital és un programa pioner que combina arquitectura, biologia i noves tendències digitals, traçant punts de contacte entre les noves tècniques de projecció ciberneticodigitals i ecologicomediambientals.
Un punt de vista innovador de l'arquitectura que s'inspira en àrees com la genètica i la generativa, la relació entre el món natural i digital i l'impacte de les noves biologies.
Una arquitectura no convencional que aplica i potencia els principis genètics i digitals de variació, mutació i hibridació.
El màster en Automàtica i Robòtica integra coneixements propis de l'enginyeria industrial, com ara les enginyeries elèctrica i mecànica, i també de l'electrònica industrial i alguns aspectes de la intel·ligència artificial.
L'enginyeria automàtica i robòtica és la branca de l'enginyeria relacionada amb el desenvolupament i l'ús d'elements de control automàtic i robòtic en processos industrials, de serveis, socials i domèstics.
L'automàtica i la robòtica són àrees duals i en ocasions indistingibles: el control automàtic se situa com una tecnologia bàsica, oculta per moltes altres tecnologies, que té la robòtica com un dels seus camps d'aplicació i, a la vegada, la robòtica constitueix una eina bàsica d'actuació en processos de control.
El sector agroalimentari té un paper essencial en el desenvolupament econòmic, en ocupació i en termes de xifres de negoci.
Les tendències socials i econòmiques globals apunten que en els propers anys el sector agroalimentari haurà de fer front a grans reptes, especialment centrats en els nous hàbits i preferències dels consumidors, fruit dels canvis socials i demogràfics i del procés de globalització i reorganització econòmica, entre d'altres.
El màster en Biotecnologia Alimentària és un màster d'especialització en l'àmbit de la biotecnologia alimentària, en les aplicacions de la biotecnologia per a la producció i transformació d'aliments, amb eines i metodologies per fomentar la innovació emprenedora.
Permet exercir professionalment al més alt nivell ja sigui en organismes públics i privats de recerca i centres tecnològics, universitats, departaments d'R+D+I i organismes i agències reguladores o en empreses del sector alimentari i altres sectors afins, atès que les tècniques, les eines i els enfocaments que s'utilitzen tenen aplicacions en molts altres camps de la biotecnologia (medicina, sanitat animal, medi ambient, etc.).
La tendència a la globalització i la creixent evolució de les xifres de mobilitat de persones i mercaderies situen els temes de transport en el centre de les decisions empresarials.
El m;àster universitari en Cadena de Subministrament, Transport i Mobilitat forma professionals de l'àmbit de l'enginyeria civil i industrial.
Amb aquest màster obtindràs un alt grau d'excel·lència en l'anàlisi, la gestió i l'optimització de sistemes logístics i de transport.
El màster en Ciutats Intel·ligents (Smart Cities) està molt enfocat a la innovació en el sector de les smart cities, i proporciona eines per a l'emprenedoria i per a la creació de línies de negoci especialitzades dins d'empreses consolidades.
Els estudiants, un cop finalitzat el màster, estaran formats en la nova i prometedora professió de urban technologis t, que els permetrà entrar de forma avantatjosa en l'incipient mercat de les solucions i la consultoria per a smart cities, així com aprofundir en els seus coneixements duent a terme una carrera investigadora.
El màster culmina amb la presentació de la innovació ideada durant el treball final de màster (o tesi de màster) en un «mercat» on participen empreses, empresaris i agents d'innovació.
En el context tecnològic i digital actual, qualsevol aspecte de la vida personal o professional genera un gran volum de dades, des de la navegació per internet i les compres electròniques fins a les finances.
El camp de la ciència de dades, les dades massives o l'anàlisi de dades (data science, big data o data analysis) és actualment l'àrea amb més demanda de professionals qualificats del món.
El màster de Ciència de Dades forma professionals experts en l'anàlisi de dades, ja sigui en entorns de dades massives, el processament de textos, l'anàlisi de xarxes socials o les dades en entorns geolocalitzats.
Si vols adquirir una formació avançada i de qualitat sobre l'enginyeria de nous materials i especialitzar-te en el disseny i el desenvolupament de materials aplicats a múltiples sectors de la indústria, aquesta formació és per a tu.
El màster Erasmus Mundus en Ciència i Enginyeria de Materials Avançats ofereix una formació superior en la qual participen quatre universitats europees de prestigi, juntament amb la Universitat Politècnica de Catalunya.
Si tens formació en alguna branca de l'enginyeria i vols especialitzar-te a la tecnologia aplicada a l'àmbit aeroespacial, el màster universitari en Ciència i Tecnologia Aeroespacial t'ofereix una formació superior i de qualitat dissenyada i impartida per la Universitat Politècnica de Catalunya.
T'agradaria adquirir competències per garantir un creixement i desenvolupament sostenible, mitjançant la recerca i la innovació en projectes d'enginyeria mediambiental?
Si és així, el màster en Ciència i Tecnologia de la Sostenibilitat et presenta una formació de qualitat dissenyada i impartida per la Universitat Politècnica de Catalunya.
Una formació que et permetrà treballar com a tècnic en estratègies de sostenibilitat.
Les comunicacions sense fil han tingut un paper clau en les dues últimes dècades com a principal motor de la innovació i el creixement econòmic en diversos àmbits de la societat.
La integració de les comunicacions sense fil amb Internet requereix la innovació tecnològica continuada per satisfer les necessitats dels usuaris i les aplicacions.
El màster t'ofereix una visió moderna de les tecnologies de comunicació sense fil actuals i futures i s'adreça a tots aquells aspectes teòrics i pràctics que es consideren rellevants per a la formació de futurs investigadors en aquest camp.
En el context actual, amb una davallada de la construcció d'obra nova, agafen força conceptes com el confort, la sostenibilitat i l'eficiència energètica, així com la recuperació, conservació i millora del patrimoni construït.
El màster en Construcció Avançada en l'Edificació ofereix una formació que aborda els nous reptes del sector, sense oblidar les competències necessàries per entendre i aprofundir en el procés constructiu.
D'altra banda, proporciona una elevada capacitació per a la recerca en els camps de coneixement que constitueixen el procés constructiu i edificatori.
Si comptes amb formació en sectors com l'enginyeria o l'arquitectura, i vols ampliar els teus coneixements en el món de l'arquitectura sostenible, el màster universitari en Cooperació Internacional en Arquitectura Sostenible d'Emergència et proposa una formació dissenyada i impartida per la Universitat Internacional de Catalunya que et capacitarà per avaluar els problemes a les àrees urbanes i desenvolupar solucions arquitectòniques sostenibles.
La tecnologia mòbil ha significat una autèntica revolució, i el desenvolupament d'aplicacions és un sector amb un gran creixement.
En un món sempre connectat, les empreses busquen perfils relacionats amb el desenvolupament mòbil capaços de crear aplicacions robustes que donin valor afegit al seu negoci.
Tant el desenvolupament natiu, per a Android o iOS, com el desenvolupament multiplataforma, amb HTML5, són competències amb demanda elevada en el mercat laboral.
El màster de Desenvolupament d'Aplicacions per a Dispositius Mòbils proporciona una formació especialitzada en tots els aspectes relacionats amb el desenvolupament d' apps per a mòbils: disseny, programació i models de negoci associats.
La professió de desenvolupador web (programador web, especialista front-end, especialista back-end o full stack developer ) ha esdevingut clau per a qualsevol organització.
El màster de Desenvolupament de Llocs i Aplicacions Web forma professionals especialistes en aquest àmbit, capaços de donar resposta a la demanda creixent de professionals en desenvolupament i programació web.
El pla d'estudis del màster està estructurat en tres grans àmbits: fonaments de disseny web i maquetació (HTML i CSS i disseny d'interfícies), desenvolupament web (programació en JavaScript, desenvolupament front-end i desenvolupament back-end ) i eines per al disseny i el desenvolupament.
El màster en Enginyeria Aeronàutica ofereix una formació avançada de caràcter multidisciplinari que habilita per a l'exercici de la professió regulada d'enginyer aeronàutic d'acord amb la legislació vigent.
Cobreix tot el sector aeroespacial, tant la faceta de la producció de tot tipus de vehicles aeroespacials i dels diferents elements que els formen, com la seva operació i manteniment, i també la faceta de la logística associada a la seva utilització i operació, incloses les servituds aeroportuàries i la navegació i circulació aèries.
La seva activitat s'emmarca també en les infraestructures aeroespacials, activitat centrada en el disseny, la construcció, l'explotació i el manteniment del conjunt d'infraestructures que hi donen suport.
Capacita per a l'aplicació de la ciència i la tecnologia aeroespacial i el desenvolupament de noves tecnologies, amb plenes competències en certificació de vehicles aeroespacials i en certificació de sistemes logístics aeroespacials, en particular aeroports i sistemes de navegació aèria.
El màster en Enginyeria Ambiental ofereix una formació avançada en control de la contaminació del medi ambient i protecció de la salut pública per afrontar els problemes ambientals de la societat actual, molts dels quals estan relacionats amb la contaminació de l'aire o de l'aigua, els residus i els sòls contaminats.
Capacita els titulats per dedicar-se a la recerca aplicada en el camp de l'enginyeria ambiental des d'una perspectiva global: avaluació, minimització, gestió, optimització, eficiència de processos i tecnologies de tractament, i per poder exercir l'activitat professional tant en l'àmbit privat (plantes de producció o de tractament, laboratoris, enginyeries, etc.) com en el públic (administracions o altres organismes).
El màster en Enginyeria ambiental proporciona un coneixement profund dels conceptes i criteris fonamentals per comprendre les relacions entre l'acció humana i el medi ambient.
Ofereix una formació actualitzada en tecnologies de prevenció i sanejament de la contaminació, així com les eines fonamentals per garantir la qualitat i la gestió del medi ambient.
Forma professionals capaços d'exercir la seva activitat amb compromís ètic i garantir la gestió correcta dels aspectes mediambientals.
La protecció mediambiental, l'estalvi energètic i la utilització d'energies netes són, cada vegada més, una prioritat per als governs i les organitzacions nacionals i internacionals.
El màster en Enginyeria Ambiental i Energia Sostenible et prepararà per obtenir coneixements sobre la sostenibilitat dels processos i els productes i la gestió integrada de recursos i energia.
Et formaràs com a professional en l'anàlisi, la prevenció i la correcció dels danys ambientals, la resolució de problemes de consum de recursos insostenibles, la generació de residus, l'avaluació de l'impacte ambiental, la visió del mercat energètic i la consciència de l'ús eficient de l'energia.
L'objectiu del màster en Enginyeria Biològica i Ambiental és la formació de professionals i investigadors capaços d'integrar conceptes avançats d'enginyeria química en el disseny de solucions per a la investigació, el desenvolupament i l'operació de processos que utilitzin microorganismes o els seus components biològics en els àmbits de la biotecnologia industrial i l'enginyeria ambiental.
L'estudiant adquirirà una formació que li permetrà integrar-se en empreses del sector biotecnològic o ambiental per millorar les prestacions actuals i proporcionar una visió innovadora, gràcies a una forta base en enginyeria química.